25. 8. 87 De Europæiske Fællesskabers Tidende Nr. L 241/15 KOMMISSIONENS BESLUTNING af 31. juli 1987 om godkendelse af Portugals støtte til virksomheder inden for stenkulindustrien i 1987 (Kun den portugisiske udgave er autentisk) (87/453/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Kul- og Stålfællesskab, under henvisning til Kommissionens beslutning nr. 2064/ 86/EKSF af 30. juni 1986 om fællesskabsregler for stats- støtte til kulindustrien ()), og ud fra følgende betragtninger : I Den portugisiske regering har i henhold til artikel 9, stk. 2, i beslutning nr. 2064/86/EKSF ved skrivelse af 28. april 1987 underrettet Kommissionen om de finansielle foran- statninger, som den har til hensigt at gennemføre i løbet af 1987 direkte eller indirekte til fordel for den løbende .produktion i stenkulindustrien. Nedenstående former for støtte forelægges Kommissionen til godkendelse efter nævnte beslutning : (mio esc) — støtte til dækning af driftstab '296,1 Denne støtte til dækning af driftstab på 296 100 000 esc. dækker forskellen mellem de forventede gennemsnitlige omkostninger og de forventede gennemsnitlige indtægter pr. produceret ton og opfylder derfør betingelserne i beslutningens artikel 3, stk. 1. Støtten til dækning af driftstab har til formål af forhindre pludselig lukning af miner. Herved ydes der i henhold til artikel 2, stk. 1, tredje led, et bidrag til løsning af de sociale og regionale problemer, der er forbundet med udviklingen inden for kulindustrien. II For så vidt angår foreneligheden af den påtænkte støtte til 'den løbende produktion med fællesmarkedets rette funk- tion kan følgende fastslås : — der forventes ikke at opstå forsyningsvanskeligheder i 1987 ; ; — de portugisiske kulpriser forventes principielt ikke at ville føre til indirekte støtte til industrielle kulforbru- gere i 1987. () EFT nr. L 177 af 1. 7. 1986, s. 1. Det kan herefter fastslås, at den i 1987 påtænkte støtte til den løbende produktion i den portugisiske kulindustri er forenelig med fællesmarkedets rette funktion. II Kommissionen skal efter beslutningens artikel 11, stk. 2, sikre sig, at den direkte støtte til den løbende produktion, som den godkender, udelukkende anvendes til de i beslutningens artikel 3 til 6 nævnte formål. Med henblik herpå den især holdes underrettet om de udbetalte beløbs størrelse og fordeling — VEDTAGET FØLGENDE BESLUTNING : Artikel 1 Portugal bemyndiges til fra den 1. januar 1987 for kalen- deråret 1987 at yde støtte på indtil 296, 1 mid esc. til den portugisiske kulindustri til dækning af driftstab. Artikel 2 Den portugisiske regering giver — senest den 30. september 1987 Kommissionen meddelelse om, hvad de i denne beslutning fastsatte støttebeløb forventes at ville andrage på baggrund af forløbet af støttetildelingen i de første ni måneder af 1987; — senest den 30. juni 1988 Kommissionen meddelelse om, hvilke støttebeløb der faktisk er blevet udbetalt i 1987. Artikel 3 Denne beslutning er rettet til Den Portugisiske Republik. Udfærdiget i Bruxelles, den 31. juli 1987. På Kommissionens vegne Nicolas MOSAR Medlem af Kommissionen